
Raport atelier dezvoltare personală – luna iunie, 2026
Promovarea egalității de gen
în cadrul proiectului „Construind Viitorul cu Practica Elevilor: Proiect Educațional”


Activitatea din luna iunie și-a propus următoarele obiective: 
· Identificarea barierelor de gen, atitudinale, legate de aptitudini, culturale sau de altă natură, care ar putea limita accesul elevilor la examenul de certificare nivel 3.
· Dezvoltarea spiritului critic și a empatiei în rândul elevilor din grupul țintă.
· Formularea de propuneri concrete pentru asigurarea unui mediu de examinare incluziv.

Scopul activității s-a axat pe implicarea elevilor din grupul țintă în acțiuni de identificare a posibilelor situații privind egalitatea de gen ce pot limita accesul la examenul de certificare a calificării profesionale, nivel 3.
Grupul de elevi participant la fiecare activitate a fost împărțit în patru echipe, fiecare echipă având rolul de a identifica situații distincte referitoare la stereotipuri de gen sau alte aspecte legate de egalitatea de gen, cu care s-au confruntat sau observate pe parcursul activităților practice și teoretice, școlare și extrașcolare. Tot în cadrul activității s-a încercat stabilirea impactului probabil pe care l-ar putea avea aceste situații asupra examenului de certificare a calificării profesionale. 
Din acest punct de vedere, s-au identificat și analizat următoarele situații: 
1. Existența unor prejudecăți de gen în repartizarea sarcinilor în timpul stagiilor de practică (ex: „băieții fac munca grea/tehnică, fetele fac doar curățenie sau”)?
2. Existența unor descurajări de tipul „meseria asta nu e pentru fete/băieți” venite din partea tutorilor de practică, a colegilor sau familiei, etc.
3. Existența unor situații în care fetele (sau băieții) au responsabilități casnice crescute sau sarcini de îngrijire a membrilor familiei.
4. Elevii cred că există o preconcepție a comisiei de examen (conștient sau inconștient), că membri comisiei se așteaptă ca un băiat să fie mai tehnic sau o fată mai meticuloasă.
După analiza efectuată elevii au stabilit care ar putea fi efectul acestor situații asupra participării lor la examenul de certificare a calificării. Concluziile au fost următoarele: 
· Faptul că un elev nu este lăsat să exerseze anumite competențe tehnice sau cheie în timpul activităților de pregătire practică/școlară din cauza genului, poate determina apariția următoarelor efecte: nu se poate forma deprinderea necesară pentru a îndeplini sarcinile prevăzute în tema de examen, elevul va intra în examen cu un nivel ridicat de stres, există riscul ca elevul să poată alege să nu se mai prezinte deloc la examenul de certificare.
· dacă au existat comentarii sau descurajări de genul „meseria asta nu e pentru fete/băieți”, poate determina apariția următoarelor efecte: elevul începe să se îndoiască de propriile abilități, considerând că succesul sau eșecul său este determinat de gen, nu de munca depusă, elevul poate adopta o atitudine de resemnare cu efect asupra rezultatelor examenului, un elev descurajat în pragul certificării poate decide să nu mai profeseze în domeniul respectiv.
· Faptul că a existat un timp limitat în ceea ce privește accesul la orele de pregătire teoretică și practică sau la activitățile școlare  din cauza problemelor casnice specifice fetelor sau băieților,  poate determina apariția următoarelor efecte: capacitatea de concentrare poate să scadă foarte mult în timpul examenului, oboseala cronică reduce atenția la detalii și viteza de reacție, elevii pot dezvolta o mentalitate de tipul Oricum nu o să iau examenul, de ce să mă mai străduiesc, pot să apară blocaje emoționale în fața comisiei de evaluare.
· Faptul că poate exista o preconcepție a comisiei de examen ca un băiat să fie mai tehnic sau o fată mai meticuloasă poate determina apariția următoarelor efecte: o greșeală tehnică făcută de o fată poate fi taxată mult mai dur în timp ce aceeași greșeală făcută de un băiat poate fi trecută cu vederea sau scuzată ca o „simplă neatenție de moment”, dacă un băiat demonstrează atenție la detalii și curățenie la locul de muncă (calități esențiale în domeniile Industrie Alimentară, Mecanică), comisia le poate considera „slăbiciuni” sau lipsă de viteză/forță, dacă o fată demonstrează logică sau forță în execuție, poate fi percepută ca fiind „agresivă” sau „prea sigură pe ea”, în loc să fie lăudată pentru abilitățile tehnice. etc

Concret etapele derulate în cadrul activității au fost:
1. S-a explicat conceptul de „egalitate de gen” nu doar ca definiție, ci ca acces egal la oportunități profesionale.
2. Elevii au notat pe flipchart situațiile identificate, apoi s-au rotit la masa următoare pentru a completa ideile colegilor lor.
3. Fiecare echipă și-a ales un purtător de cuvânt care a prezentat situațiile identificate.
4. Elevii au propus o listă scurtă cu măsuri care va facilita participarea la examene.

Concluzii: 
Activitatea a pus elevii în postura de a analiza propria realitate din stagiile de practică și nu numai și de a propune măsuri ce ar putea fi folosite ca indicatori de egalitate de șanse pentru acțiunile viitoare.

